CELEX: 52008DP0248
Language: sk
Date: 2008-06-05 00:00:00
Title: Mobilizácia Fondu solidarity EÚ Uznesenie Európskeho parlamentu z 5. júna 2008 o návrhu rozhodnutia Európskeho parlamentu a Rady o mobilizácii Fondu solidarity EÚ podľa bodu 26 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (KOM(2008)0200 — C6-0164/2008 — 2008/2091(ACI))

26.11.2009   
            
            
               SK
            
            
               Úradný vestník Európskej únie
            
            
               CE 285/96
            
         Štvrtok 5. júna 2008Mobilizácia Fondu solidarity EÚ
   P6_TA(2008)0248
   Uznesenie Európskeho parlamentu z 5. júna 2008 o návrhu rozhodnutia Európskeho parlamentu a Rady o mobilizácii Fondu solidarity EÚ podľa bodu 26 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (KOM(2008)0200 — C6-0164/2008 — 2008/2091(ACI))
   2009/C 285 E/18
   
      Európsky parlament,
   so zreteľom na návrh Komisie pre Európsky parlament a Radu (KOM(2008)0200 — C6-0164/2008),
   so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1) a najmä na jej bod 26,
   so zreteľom na výsledky trialógu medzi Komisiou a dvoma zložkami rozpočtového orgánu zo 16. apríla 2008,
   so zreteľom na správu Výboru pre rozpočet (A6-0205/2008),
   
               1.
            
            
               schvaľuje rozhodnutie, ktoré je uvedené v prílohe k tomuto uzneseniu;
            
         
               2.
            
            
               dôrazne odporúča Komisii, aby v prípadoch týkajúcich sa Fondu solidarity EÚ predkladala opravné rozpočty, ktorých jediným účelom bude jeho mobilizácia, aby sa zabránilo oneskoreniu finančnej pomoci v prípade katastrofy;
            
         
               3.
            
            
               poveruje svojho predsedu, aby toto rozhodnutie podpísal spoločne s predsedom Rady a aby zabezpečil jeho uverejnenie v Úradnom vestníku Európskej únie;
            
         
               4.
            
            
               poveruje svojho predsedu, aby toto uznesenie spolu s prílohou postúpil Rade a Komisii.
            
         
      (1)  Ú. v. EÚ C 139, 14.6.2006, s. 1. Dohoda naposledy zmenená a doplnená rozhodnutím Európskeho parlamentu a Rady 2008/371/ES (Ú. v. EÚ L 128, 16.5.2008, s. 8).
   
      Štvrtok 5. júna 2008PRÍLOHA
      
         ROZHODNUTIE EURÓPSKEHO PARLAMENTU A RADY
         z 5. júna 2008
         o mobilizácii Fondu solidarity EÚ podľa bodu 26 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
         EURÓPSKY PARLAMENT A RADA EURÓPSKEJ ÚNIE,
         so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
         so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
         so zreteľom na návrh Komisie,
         keďže:
         
                     (1)
                  
                  
                     Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých prírodnými katastrofami.
                  
               
                     (2)
                  
                  
                     Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR.
                  
               
                     (3)
                  
                  
                     Nariadenie (ES) č. 2012/2002 obsahuje ustanovenia, podľa ktorých je možné fond mobilizovať.
                  
               
                     (4)
                  
                  
                     Grécko predložilo žiadosť o mobilizáciu fondu v súvislosti s katastrofou zapríčinenou lesnými požiarmi v auguste 2007.
                  
               
                     (5)
                  
                  
                     Slovinsko predložilo žiadosť o mobilizáciu fondu v súvislosti s katastrofou zapríčinenou povodňami v septembri 2007,
                  
               ROZHODLI TAKTO:
         Článok 1
         V rámci všeobecného rozpočtu Európskej únie na rozpočtový rok 2008 sa mobilizuje Fond solidarity Európskej únie s cieľom poskytnúť prostriedky vo výške 98 023 212 EUR vo viazaných a platobných rozpočtových prostriedkoch.
         Článok 2
         Toto rozhodnutie sa uverejní v Úradnom vestníku Európskej únie.
         
            V Bruseli 5. júna 2008
            
               Za Európsky parlament
               
                  predseda
               
            
            
               Za Radu
               
                  predseda
               
            
         
      
      
         (1)  Ú. v. EÚ C 139, 14.6.2006, s. 1. Dohoda naposledy zmenená a doplnená rozhodnutím Európskeho parlamentu a Rady 2008/371/ES (Ú. v. EÚ L 128, 16.5.2008, s. 8).
      
         (2)  Ú. v. ES L 311, 14.11.2002, s. 3.